Paulo Bento

Paulo Jorge Gomes Bento (1969-yil 20-iyunda tugʻilgan) – portugaliyalik futbol murabbiyi va sobiq futbolchi.

Futbolchilik faoliyati davrida asosiy fazilati toʻp tortib olish va oʻyin jarayonini boshqarish boʻlgan tayanch yarim himoyachi sifatida oʻynagan. Paulo oʻz mamlakatidagi uchta asosiy jamoadan ikkitasida oʻynagan, 11 mavsum davomida Primeira Liga turnirida jami 284 ta oʻyin oʻtkazib, 16 ta gol urgan, shuningdek, Ispaniyada „Real Oviedo“ safida toʻrt yil toʻp surgan. U Portugaliya terma jamoasi tarkibida 2002-yilgi Jahon chempionati va 2000-yilgi Yevropa chempionatida ishtirok etgan.

Bento 2005-yilda murabbiylik faoliyatini boshlagan. U toʻrt yil-u toʻrt oy davomida nisbatan muvaffaqiyatli tarzda Sporting CP jamoasini boshqargan va Gretsiyaning „Olimpiakos“ klubi bilan Gretsiya Superligasi gʻolibligini qoʻlga kiritgan. Bento oʻz vatani hamda Janubiy Koreya milliy terma jamoalarini toʻrt yildan boshqarib, har ikki jamoani ham jahon chempionati va qitʼa musobaqalariga olib chiqishga erishgan. 2023-yilda u Birlashgan Arab Amirliklari milliy terma jamoasiga bosh murabbiy etib tayinlangan.

 Futbolchilik faoliyati 

Lissabonda tugʻilgan Bento oʻz vatanida Estrela da Amadora, Vitoriya de Gimarayns va Benfika jamoalarida professional futbolchi sifatida oʻynagan. Shuningdek, u toʻrt yil davomida Ispaniyaning „Real Oviedo“ klubida ham faoliyat yuritgan boʻlib, ushbu jamoaning La Liga turnirida oʻz oʻrnini saqlab qolishiga katta hissa qoʻshgan. Keyinchalik u oʻz faoliyatini Sporting CP jamoasida davom ettirgan va shu klubda futbolchilik darini yakunlagan. Paulo Sporting CP tarkibida 2002-yilda László Bölöni rahbarligida oltin dublga erishgan mashhur jamoaning bir qismi boʻlgan. Bento Primeira Liga musobaqasida 31 ta oʻyin oʻtkazib, 1 ta gol urgan hamda Mario Jardel va Joau Pintu kabi futbolchilar bilan birga maydonga tushgan.

Bento Portugaliya milliy terma jamoasi safida 35 ta oʻyin oʻtkazgan. U 1992-yil 15-yanvarda Ispaniyaga qarshi 0:0 hisobidagi durang qayd etilgan oʻyinda debyut oʻyini oʻtkazgan va soʻnggi bor 2002-yil 14-iyunda, 2002-yilgi FIFA Jahon chempionatida Janubiy Koreyaga 0:1 hisobida magʻlub boʻlgan uchrashuvda maydonga tushgan. Bento shuningdek 2000-yilgi Yevropa chempionatida ham ishtirok etgan. Bu turnirda u, Oviedoda ikki mavsumni birga oʻtkazgan jamoadoshi Abel Xavier hamda Nuno Gomes bilan birgalikda, Fransiyaga qarshi yarim final magʻlubiyatidan soʻng nomunosib xulq-atvori uchun jazo olgan (Bentoning holati besh oylik muddatga toʻgʻri kelgan).

 Murabbiylik statistikasi 

+ Jamoa va lavozim boʻyicha murabbiylik natijalariJamoaMamlakatYildanYilgachaNatijalar Sporting CP 2005-yil 21-oktyabr 2009-yil 5-noyabr Portugaliya 2010-yil 21-sentyabr 2014-yil 11-sentyabr Cruzeiro 2016-yil 11-may 2016-yil 25-iyul Olympiacos 2016-yil 11-avgust 2017-yil 6-mart Chongqing Lifan 2017-yil 11-dekabr 2018-yil 22-iyul Janubiy Koreya 2018-yil 17-avgust 2022-yil 5-dekabr Birlashgan Arab Amirliklari 2023-yil 9-iyul 2025-yil 26-mart Umumiy
 Yutuqlari 
 Oʻyinchi sifatida 
Estrela Amadora

 Portugaliya Kubogi: 1989–90
Benfika

 Portugaliya Kubogi: 1995–96
Sporting CP

 Portugaliya Oliy Ligasi: 2001–02
 Portugaliya Kubogi: 2001–02
 Kandido de Oliveyra Superkubogi: 2000, 2002

 Murabbiy sifatida 
Sporting CP

 Portugaliya Kubogi: 2006–07, 2007–08
 Kandido de Oliveyra Superkubogi: 2007, 2008
 Liga Kubogi ikkinchi oʻrini: 2007–08, 2008–09
Olimpiakos

 Gretsiya Superligasi: 2016–17
Janubiy Koreya

EAFF E-1 Futbol Chempionati: 2019
 Shaxsiy mukofotlar 

 CNID Yil murabbiyi: 2005–06

 

 

 
 
 
 

Turkum:Yashayotgan insonlar
Turkum:Portugaliyalik erkak futbolchilari
Turkum:Erkak futbol yarim himoyachilari
Turkum:C.F. Estrela da Amadora futbolchilari
Turkum:Vitória S.C. futbolchilari
Turkum:S.L. Benfica futbolchilari
Turkum:Sporting CP futbolchilari
Turkum:Real Oviedo futbolchilari
Turkum:Primeira Liga futbolchilari
Turkum:La Liga oʻyinchilari
Turkum:UEFA Yevro 2000 oʻyinchilari
Turkum:FIFA Jahon chempionati 2002 oʻyinchilari
Turkum:Portugaliya terma jamoasi futbolchilari
Turkum:Portugaliyalik muhojir erkak futbolchilar
Turkum:Ispaniyadagi muhojir erkak futbolchilar
Turkum:Portugaliyalik futbol murabbiylar
Turkum:Sporting CP murabbiylari
Turkum:Cruzeiro EC murabbiylari
Turkum:Olympiacos F.C. murabbiylari
Turkum:Primeira Liga murabbiylari
Turkum:Gretsiya Superligasi murabbiylari
Turkum:Portugaliya milliy futbol terma jamoasi murabbiylari
Turkum:Janubiy Koreya milliy futbol terma jamoasi murabbiylari
Turkum:Birlashgan Arab Amirliklari milliy futbol terma jamoasi murabbiylari
Turkum:2012-yilgi UEFA Yevropa chempionati murabbiylari
Turkum:FIFA Jahon chempionati 2014 murabbiylari
Turkum:AFC Osiyo Kubogi 2019 murabbiylari
Turkum:FIFA Jahon chempionati 2022 murabbiylari
Turkum:AFC Osiyo Kubogi 2023 murabbiylari
Turkum:Portugaliyalik muhojir futbol murabbiylar
Turkum:Braziliyadagi muhojir futbol murabbiylar
Turkum:Gretsiyadagi muhojir futbol murabbiylar
Turkum:Xitoydagi muhojir futbol murabbiylar
Turkum:Janubiy Koreyadagi muhojir futbol murabbiylar
Turkum:Birlashgan Arab Amirliklaridagi muhojir futbol murabbiylar